**Работник загива от удар в машина**

1. **Обстоятелства**

Екструдерна инсталация за производство на полипропиленови ленти има участък, в който лентите се опъват. Технологично това става, като сноп от ленти преминават през серия от валци, които се движат много бавно и се намират зад прозрачен екран.

Според инструкцията на производителя на инсталацията първоначалното „запридане“ на валците със снопа ленти става при спряна машина, а отстраняването и/или запридането на единични скъсани ленти се извършва при движещи се валци, след вдигане на прозрачния екран. Конструктивно съществува блокировка между прозрачния екран и задвижването на валците, която се задейства според зададена от производителя схема:

* След изтичане на 3 минути от вдигане на екрана светва сигнална лампа;
* След изтичане на още 3 минути движението на валците спира.

Оператор на машината е намерен мъртъв, паднал по гръб с ръка върху един от валците. Машината е била изключена от авариен стоп-бутон и въже за аварийно изключване, вероятно от пострадалия. Според медицинското заключение смъртта е настъпила поради черепно мозъчна травма. За възникването на инцидента се предполага, че се е случило следното:

Пострадалият е вдигнал капака и се е опитал да отстрани усукани, по единия от валците, сноп от нишки. Ръката му бива захваната между един от валците и снопа нишки. Той изключва машината от авариен стоп и започва да дърпа ръката си, за да се освободи. Ръката му се освобождава внезапно, при което той полита и пада по гръб, и политайки удря главата си в остър ръб на машината и почива на място.

По искане на инспекция по труда, предприятието е поискало и получило от производителя на машината, документи, доказващи съответствие на същата със съществените изисквания за безопасност. Производителят е представил сертификат, според който екструдерът отговаря на Европейските директиви за машини 98/37/EС.

1. **Причини за злополуката, нарушени нормативни актове и лица допуснали нарушения:**

**Нарушения допуснати от работодателя:**

1. Не са предприети ефективни мерки за минимизиране на рисковете по време на работа, на операторите в участъка на опъвателните валци, при вдигнат предпазен екран, което е нарушение на чл. 165, ал.3 от Наредба N7 (о6н.ДВ бр.88/1999г.).
2. Конструкцията на екструдерната инсталация, при вдигнат предпазен екран, не осуетява достъпа на работещите до опасните зони и/или липсва устройство, което да спира движещите се части на работното оборудване при достигане на опасната зона, което е нарушение на чл.186, ал.1 от Наредба N7 (о6н.ДВ бр.88/1999г.).
3. Екструдерната инсталация, в участъка на опъвателните валци, застрашава живота и здравето на работещите и не отговаря на изискванията за ЗБУТ, тъй като позволява работа в зоната на въртящите се валци, при вдигнат предпазен екран, което е нарушение на чл.8, ал.1 и ал.3 от ЗЗБУТ /ДВ бр.88 от 1999г./ и чл.164, ал.1 от Наредба №7 /ДВ бр.88 от 1999г./.
4. Работодателят е оценил опасността от увличане и захващане на работещите при ръчно направляване на скъсаните нишки, но прилаганите мерки за предотвратяване на риска не са достатъчни, което е нарушение на чл.5, ал.1, т.1 от Наредба N5 за реда, начина и периодичността за извършване на оценка на риска (ДВ бр.47/1999 г.).
5. **Предприети мерки:**

* За отстраняване на констатираното нарушение посочен в т.2 от раздел II на работодателя е съставен АУАН и въведен специален режим на работа.
* Дадени са предписания за всяко констатирано нарушение.